Diari Oficial de la Generalitat Valenciana


Sumari del DOGV 4477, del 09-04-2003 (2003/3961)

Informació pública de les bases de la convocatòria per a cobrir en propietat una plaça d'administratiu de l'Ajuntament d'Almussafes.
------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3961


Data del document
:   21-03-2003

Organisme emissor
:   Ajuntament d'Almussafes

Tipus de document
:   Convocatòria

Descriptors 

:   * Almussafes
    * concurs administratiu
    * professió administrativa
    * administració local

Informació pública de les bases de la convocatòria per a cobrir en propietat una plaça d'administratiu de l'Ajuntament d'Almussafes. [2003/M3961]
  
En compliment de l'acord adoptat per la Comissió Municipal de Govern, de data 20 de març de 2003, es publica la convocatòria del concurs oposició per a proveir en propietat una plaça d'administratiu per mitjà del procediment de concurs oposició, torn de promoció interna, d'acord amb les bases següents:
  
Primera. De l'objecte de la convocatòria
  
La present convocatòria té per objecte la provisió en propietat, pel procediment de concurs oposició, per mitjà de promoció interna, d'una plaça d'administratiu, escala administració general, subescala administrativa, grup C, inclosa en l'oferta d'ocupació pública de 2002. La plaça es troba dotada amb les retribucions corresponents al grup assenyalat, dos pagues extraordinàries, nivell de complement de destí, complement específic i la resta d'emoluments que li estiguen assignats en la relació de llocs de treball i la legislació vigent.
  
Segona. Dels requisits dels aspirants
  
1. Per a prendre part en la convocatòria, els aspirants hauran de reunir els següents requisits, de conformitat amb el que disposa l'article 12 de la Llei de la Funció Pública Valenciana:
  
a) Tindre la nacionalitat espanyola o d'algun dels estats membres de la Unió Europea, en els termes de la Llei 17/1993, de 23 de desembre.
  
b) Tindre complits 18 anys.
  
c) Estar en possessió del títol de Batxiller Superior, Formació Professional de segon grau o equivalent, o tindre una antiguitat de 10 anys en l'escala d'administració general, subescala auxiliar.
  
d) No patir malaltia o defecte físic o psíquic que impedisca l'acompliment de les corresponents funcions.
  
Els que reunisquen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte de la present convocatòria per mitjà de dictamen expedit amb posterioritat a la publicació de la convocatòria per un equip multiprofessional competent, conforme al que estabix l'article 38.3 de la Llei 17/1982, de 7 d'abril. En un altre cas, no seran admesos a les proves selectives.
  
e) No trobar-se inhabilitat/a penalment per a l'exercici de funcions públiques.
  
f) No haver sigut separat/a, per mitjà d'expedient disciplinari, de qualsevol administració o ocupació pública.
  
2. Per a ser admesos al concurs oposició que es convoca, els aspirants hauran de ser funcionaris de carrera de la corporació amb una antiguitat del menys dos anys en l'escala d'administració general, subescala auxiliar, i estar en possessió del títol de Batxiller Superior, Formació Professional de segon grau o equivalent, o tindre una antiguitat de 10 anys en l'escala d'administració general, subescala auxiliar.
  
Tercera. Presentació de les sol·licituds i drets d'examen
  
Les sol·licituds, dirigides a l'alcalde president de la corporació es presentaran en el Registre General d'Entrada d'este Ajuntament de 09.00 a 14.30 hores, podent utilitzar-se la instància model que es facilitarà en el dit servici. En el supòsit de no poder obtindre els impresos normalitzats, els aspirants presentaran la seua sol·licitud amb els requisits que a continuació s'assenyalen:
  
Lloc: Registre General de l'Ajuntament d'Almussafes, o per qualsevol de les formes previstes per l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals a partir del següent al de la publicació de l'anunci de la convocatòria en extracte en el Boletín Oficial del Estado.
  
A la sol·licitud hauran d'acompanyar-se:
  
- Justificant de l'abonament dels drets d'examen, si este s'ha realitzat per mitjà de gir postal o telegràfic es farà constar el número de gir.
  
- Fotocòpia del document nacional d'identitat o passaport.
  
- Petició, si és procedent de realització dels exercicis en valencià.
  
- Els aspirants amb minusvalideses hauran de fer-ho constar a fi de poder efectuar les adaptacions necessàries per a la seua participació en les proves, sense que això supose menyscabament de les condicions d'igualtat amb la resta dels aspirants.
  
Drets d'examen: els drets d'examen es fixen en 12,02 euros, de conformitat amb l'ordenança fiscal vigent, reguladora de les taxes per drets d'examen, i el seu abonament es farà efectiu per mitjà d'ingrés en efectiu o transferència bancària al número de compte que esta corporació té en la Caixa Rural de València número 5141-4220-90-7636537006. També podrà efectuar-se per mitjà de gir postal o telegràfic dirigit a la tresoreria de l'Ajuntament. En l'ingrés es farà constar clarament la plaça a què s'opta, així com la identitat de la persona que realitza el depòsit, que haurà de coincidir amb el nom de l'aspirant.
  
En cap cas la presentació i pagament dels drets d'examen suposarà la substitució en temps i forma de la sol·licitud.
  
En cas de desistir de participar en el procediment de selecció, sempre que es comunique dins del període que es concedisca per a presentar reclamacions o documentació, després de la publicació de la llista provisional d'admesos i exclosos, es tindrà dret al reintegrament de la quantitat ingressada.
  
Quarta. De l'admissió d'aspirants
  
Finalitzat el termini de presentació de sol·licituds l'alcalde president dictarà resolució, en el termini màxim d'un mes, declarant aprovada provisionalment la relació d'aspirants admesos i exclosos, indicant, en este últim cas, la causa de l'exclusió i concedint un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.
  
En el cas de presentar-se reclamacions seran acceptades o rebutjades en la resolució que aprove la llista definitiva, que es farà pública en el Butlletí Oficial de la Província de València, amb una antelació mínima de 15 dies hàbils a la data de començament de les proves, indicant la data, lloc i hora de començament del primer exercici.
  
Quan el nombre d'aspirants així ho aconselle, la publicació de la resolució per la qual s'aprova la relació provisional d'admesos i exclosos podrà substituir-se per la notificació individualitzada a cada u d'ells.
  
Quinta. Del tribunal qualificador
  
La composició del tribunal qualificador es farà pública amb una antelació d'un mes a la data de començament de les proves, i estarà compost pels següents membres, tots ells amb veu i vot, a excepció del secretari:
  
President: el president de la corporació o regidor en qui delegue.
  
Secretari: l'oficial major o funcionari en qui delegue (actuarà amb veu però sense vot)
  
Vocals:
  
- Dos funcionaris d'igual o superior categoria de la de la plaça.
  
- Un representant de la Generalitat Valenciana, designat per la Direcció General d'Administració Territorial de la Conselleria de Justícia i Administracions Públiques.
  
- Un delegat designat per la Junta de Personal.
  
La designació dels membres del tribunal inclourà la dels respectius suplents, i es farà publica als efectes de la seua recusació per part dels interessats.
  
A excepció del president i del secretari/ària, tots els membres del tribunal, inclosos els que actuen en l'exercici de la representació sindical, hauran de ser funcionaris que posseïsquen una titulació igual o superior a la del lloc de treball que vagen a ocupar i pertànyer a este o superior grup de titulació.
  
Tots els components del tribunal de selecció tindran veu i vot, a excepció del secretari/ària.
  
El tribunal no podrà aprovar ni declarar que ha superat les proves un nombre d'aspirants superior al de places convocades.
  
Els membres dels tribunal que actuen en els distints procediments selectius percebran en concepte de gratificacions per la seua assistència les quanties assenyalades en el Reial Decret 462/2002, de 24 de maig, sobre indemnitzacions per raó del servici.
  
El tribunal qualificador no podrà constituir-se ni actuar sense l'assistència, com a mínim, de més de la meitat dels seus membres, titulars o suplents, indistintament, i podrà disposar la incorporació als seus treballs d'assessors especialistes per a totes o algunes dels seus proves, els que es limitaran a l'exercici de les seues especialitats i col·laboraran amb el tribunal amb base exclusivament a estes.
  
En cas d'absència del president o de la persona que el substituïsca, actuarà de president el vocal de més edat.
  
En el funcionament del tribunal s'estarà al que disposa la Llei 30/92, de 26 de novembre, sobre òrgans col·legiats, i els seus membres, així com els assessors que intervinguen, estaran subjectes a les causes d'abstenció i recusació previstes en la dita normativa.
  
Les resolucions dels tribunals vinculen a la corporació, que només podrà revisar-les pels procediments de revisió d'ofici previstos en la Llei 30/1992, de 26 de novembre.
  
Sexta. Del calendari de les proves i orde d'actuació
  
La data, lloc i hora de celebració del primer exercici s'anunciarà amb motiu de la publicació de la llista definitiva d'admesos i exclosos.
  
Els aspirants seran convocats en crida única, excepte casos de força major degudament justificats i apreciats lliurement per cl tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedaria exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament començarà per la lletra N, de conformitat amb la Resolució de 14 de gener de 2003, de la Conselleria de Justícia i Administracions Públiques de la Generalitat Valenciana.
  
El tribunal podrà requerir en qualsevol moment als aspirants que acrediten la seua identitat, per a la qual cosa hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Estos anuncis deuran fer-se públics pel tribunal en els taulers d'edictes de l'Ajuntament, amb 12 hores d'antelació al començament d'estes si es tracta del mateix exercici, o de 48, si es tracta d'un nou exercici.
  
Sèptima. Del contingut del procés selectiu
  
Els exercicis del concurs oposició seran els següents:
  
A) Fase d'oposició.
  
Primer exercici. De caràcter obligatori i eliminatori.
  
Consistirà a desenrotllar per escrit el tema que determinarà el tribunal, d'entre els continguts en el temari, sense que necessàriament hagen d'ajustar-se a cap epígraf concret d'estos. En este exercici es valorarà la formació general, la claredat i orde de les idees, l'aportació personal de l'aspirant i la seua capacitat de síntesi.
  
La duració d'este exercici, serà determinada pel tribunal en funció de la dificultat d'este.
  
El tribunal podrà determinar que els aspirants procedisquen a la lectura pública de l'exercici.
  
Este exercici es qualificarà de 0 a 10 punts, sent eliminats els aspirants que no aconseguisquen els 5 punts.
  
Segon exercici. De caràcter obligatori i eliminatori.
  
Consistirà a desenrotllar un o diversos supòsits pràctics, determinats pel tribunal, sobre les matèries incloses en el temari, en el termini màxim de dos hores i mitja. Per al desenrotllament d'este exercici, els aspirants podran servir-se dels textos legals (no comentats) que estimen convenients. Este exercici es qualificarà de 0 a 10 punts, sent eliminats els aspirants que no aconseguisquen els 5 punts.
  
Tercer exercici. De caràcter obligatori i eliminatori.
  
Consistirà a superar un exercici d'informàtica determinat pel tribunal, en el qual s'hauran de demostrar els aspirants coneixements, a nivell usuari, de les aplicacions Word, Access i Excel. Este exercici es qualificarà de 0 a 5 punts, sent eliminats els aspirants que no aconseguisquen els 2,5 punts.
  
En tots els exercicis de la fase d'oposició serà facultat del tribunal de selecció la determinació dels nivells mínims a aconseguir per a la superació de cada exercici i, en general, la fixació dels criteris d'avaluació dels resultats.
  
Quart exercici. Obligatori i no eliminatori
  
Consistirà en la valoració dels coneixements de valencià dels aspirants, per mitjà de la traducció d'un text del castellà al valencià, relacionat amb les tasques pròpies del lloc convocat, sense auxili de diccionari. El temps per a la realització de la prova serà determinat pel tribunal sense que, en cap cas, puga excedir 1 hora.
  
El present exercici es valorarà de 0 a 2 punts.
  
B) La fase de concurs es valorarà tenint en compte els criteris següents:
  
1. Experiència: Fins a un màxim de 6 punts.
  
Es valoraran els servicis prestats en llocs amb funcions semblants a les del que es convoca, qualsevol que fora la naturalesa de la relació jurídica que unia l'aspirant amb l'administració, del mode següent:
  
1. En l'administració local en el mateix grup de titulació que el que es convoca 0,1 punts cada mes, i en grup diferent 0,05 punts cada mes.
  
2. En altres administracions públiques en llocs de treball d'igual grup que el que es convoca, 0,05 punts/mes i en grup diferent 0,03 punts/mes
  
Este apartat s'acreditarà per mitjà de la presentació de certificat acreditatiu dels servicis prestats expedit per l'administració corresponent.
  
2. Coneixement del valencià: es valorarà fins a un màxim de 2 punts, sempre que s'acredite estar en possessió del corresponent certificat o homologació expedit per la Junta Qualificadora de Coneixements de Valencià, d'acord amb l'escala següent:
  
Coneixements orals 0,50 punts
  
Coneixements elementals 1,00 punt
  
Coneixements de grau mitjà 1,50 punts
  
Coneixements de grau superior 2,00 punts
  
Podrà acreditar-se igualment este mèrit i es puntuarà amb 1 punt, si els interessats aporten algun dels documents següents:
  
- El títol de Batxillerat o equivalent cursat a la Comunitat Autònoma Valenciana, o certificat, expedida per l'òrgan competent, en la que es faça constar que s'han superat les assignatures en valencià.
  
- El títol de l'Escola Oficial d'Idiomes corresponent al tercer curs de coneixements del valencià.
  
3. Cursos de formació i perfeccionament:
  
Es valorarà, fins a un màxim de 2 punts, l'assistència a cursos de formació i perfeccionament que tinguen per objecte la formació en les tasques i funcions pròpies del lloc de treball. La valoració de cada curs s'efectuarà en funció de la seua duració, d'acord amb l'escala següent:
  
Cursos de duració igual o superior a 100 hores 1,25 punts
  
Cursos de 75 o mes hores i menys de 100 hores 1,00 punts.
  
Cursos de 50 o mes hores i menys de 75 hores 0,75 punts.
  
Cursos de 25 o més hores i menys de 50 hores 0,50 punts.
  
Resta de cursos, amb un mínim de 15 hores 0,25 punts.
  
4. Titulacions: Fins a un màxim d'1 punt.
  
Per estar en possessió d'una diplomatura o en condicions d'acreditar haver superat els tres primers anys de qualsevol carrera universitària tècnica, 0,50 punts.
  
Per estar en possessió de títol universitari superior en qualsevol especialitat tècnica, 1 punt.
  
5. Altres mèrits:
  
Per la possessió de qualsevol altra circumstància no contemplada en els apartats anteriors i que tinga una directa vinculació amb la plaça convocada, el tribunal podrà atorgar fins a un màxim d'1 punt, deixant constància en l'expedient quins mèrits valora, la relació d'estos amb el lloc i puntuació concreta assignada.
  
Per a la valoració dels mèrits en esta fase de concurs es tindran en consideració les premisses següents:
  
1. Tots els mèrits hauran d'acreditar-se documentalment o per mitjà de fotocòpies degudament confrontades.
  
2. Els cursos només es valoraran si van ser convocats o organitzats per l'administració de l'estat, de les comunitats autònomes o de les entitats locals, o la universitat, instituts o escoles oficials de formació de funcionaris, col·legis oficials o altres entitats o centres docents públics o privats dels contemplats en la L.O. 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat, o inclosos en els plans de formació contínua dirigits a empleats del sector públic.
  
3. Aquelles activitats de naturalesa diferents als cursos, tals com jornades, trobades, debats o altres anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
4. Només es valoraran aquells mèrits obtinguts o computats fins a la data en què finalitze el termini de presentació d'instàncies.
  
Octava. De la qualificació dels exercicis
  
a) Qualificació dels exercicis: els exercicis de l'oposició tant eliminatoris com no eliminatoris, es qualificaran conforme a l'establit en la base sèptima.
  
b) Qualificació final: la qualificació final s'obtindrà sumant les puntuacions obtingudes en els exercicis de la fase d'oposició a la puntuació resultant de la fase de concurs; el resultat serà determinant de la relació d'aprovats.
  
Les qualificacions es faran públiques una vegada conclòs cada exercici, i abans de començar el següent.
  
Novena. De les incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del procés selectiu, en tot el no previst en les presents bases.
  
Deu. De la relació d'aprovats, proposta de nomenament i presentació de documents
  
L'alcalde president tindrà la competència per a nomenar l'aspirant d'acord amb la proposta que li formule el tribunal, que tindrà caràcter vinculant, sense que, en cap cas, puga aprovar-se ni declarar que ha superat el procés selectiu un nombre d'aspirants superior al de places convocades.
  
L'aspirant proposat presentarà en la Secretaria de l'Ajuntament ?Departament de Personal- en el termini de 20 dies hàbils a partir del següent en què es faça pública la proposta, els documents que acrediten complir els requisits establits en la base segona de la convocatòria, quedant exempt de justificar documentalment les condicions i requisits ja demostrats per a obtindre l'anterior nomenament.
  
Qui, en el termini assenyalat en l'apartat anterior i excepte casos de força major degudament justificats, no presentara la documentació, no podrà ser nomenat funcionari, quedant anul·lades totes les actuacions del tribunal respecte d'això; i això, sense perjuí de les responsabilitats que pogueren derivar-se per falsedat en la seua instància.
  
Onze. Del nomenament i presa de possessió
  
Complits els tràmits assenyalats, es procedirà al nomenament de l'aspirant proposat, qui haurà de prendre possessió en termini no superior a 30 dies, comptats a partir del següent al de la notificació de la proposta de nomenament.
  
Dotze. De la normativa aplicable i recursos
  
La present convocatòria, en el no previst en les bases, es regirà per la Llei de Bases de Règim Local, Llei 7/1985, de 2 d'abril; pel Text Refós de les disposicions vigents en matèria de règim local, aprovat per RD Legislatiu 781/1986, de 18 d'abril; per la Llei de la Funció Pública Valenciana; i per les disposicions estatals i autonòmiques aplicables al personal que presta els seus servicis en l'administració local.
  
Contra la present convocatòria i tots els actes administratius que es deriven d'ella, podran els interessats interposar els recursos oportuns en els casos i en la forma prevista en la Llei 30/1992, de 26 de novembre.
  
ANNEX I
  
Model d'instància
  
(Nom) ..., major d'edat, domiciliat/a en ... (CP ...), en el carrer ..., núm. ...amb telèfon ...i amb DNI núm. ..., actuant en nom propi, davant de l'Ajuntament d'ALMUSSAFES (València), compareix i exposa:
  
Que assabentat/a de la convocatòria del concurs oposició, per mitjà de promoció interna, per a la provisió en propietat d'una plaça d'administratiu, enquadrada en l'escala d'administració general, subescala administrativa. grup C, corresponent a l'oferta d'ocupació pública de l'any 2002, desitja que se li admeta a prendre part tant en la fase de concurs com en les proves de selecció per a la indicada plaça per estimar que reunix tots i cada u dels requisits que s'exigixen en la convocatòria, comprometent-se a aportar en el seu dia la documentació exigida en les seues bases.
  
S'adjunta (marcar amb una X el que corresponga):
  
- Justificant del pagament dels drets d'examen, si este s'ha realitzat per mitjà de gir postal o telegràfic es farà constar el número de gir.
  
- Fotocòpia del document nacional d'identitat o passaport.
  
- Petició, si és procedent de realització dels exercicis en valencià.
  
Els aspirants amb minusvalideses hauran de fer-ho constar a fi de poder efectuar les adaptacions necessàries per a la seua participació en les proves, sense que això supose menyscabament de les condicions d'igualtat amb la resta dels aspirants.
  
En virtut d'això, de VI, sol·licita:
  
Que, previs els tràmits que corresponga, se li admeta a participar en el concurs oposició convocat.
  
Data i firma.
  
Alcaldia de l'Ajuntament d'Almussafes.
  
ANNEX II
  
Temari
  
Tema 1.. La Constitució Espanyola de 1978. Estructura i principis fonamentals. Principis rectors de la política social i econòmica. El Tribunal Constitucional i la reforma de la Constitució i la reforma de la Constitució. La Corona.
  
Tema 2. Els drets fonamentals, les llibertats públiques i els drets socials i econòmics en la Constitució Espanyola. La protecció i suspensió dels drets fonamentals.
  
Tema 3.. Les Corts Generals. Elaboració de les lleis. Els tractats internacionals, especial referència als tractats de la Comunitat Econòmica Europea. Òrgans de control dependents de les Corts. El govern i l'administració. Relacions entre el govern i les Corts Generals. El poder judicial.
  
Tema 4.. Organització territorial de l'estat. Principis generals. L'administració local. Les comunitats autònomes. Distribució, competències.
  
Tema 5. Les fonts del dret administratiu. La jerarquia de les fonts. La Constitució. La llei. Disposicions normatives amb força de llei. El reglament.
  
Tema 6. Els conceptes d'administració pública i dret administratiu. La submissió de l'administració al dret. El principi de legalitat. La relació juridicoadministrativa. Les persones juridicopúbliques i la seua capacitat. L'administrat: Concepte i classes.
  
Tema 7. L'Estatut d'Autonomia de la Comunitat Valenciana: Aprovació i reforma .Estructura i principis fonamentals. L'administració de la Generalitat. Principis generals i organització. Competències de la Generalitat Valenciana, especial referència al règim local.
  
Tema 8. El règim local espanyol. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/85, de 2 d'abril, Reguladora de les Bases de Règim Local.
  
Tema 9. La potestat reglamentària de les entitats locals. Òrgans titulars. Reglament orgànic i ordenances: Distinció, procediment d'elaboració i aprovació. La publicació de les normes locals. Els bans.
  
Tema 10. El municipi. Concepte i elements. La província. Òrgans de govern i administració. La mancomunitats. Les àrees metropolitanes. Altres entitats locals. Les competències de municipis i províncies.
  
Tema 11. Potestat d'autoorganització de les entitats locals. Òrgans necessaris i complementaris. L'alcalde, els tinents d'alcalde. El Ple. La Comissió de Govern. Les comissions informatives i altres òrgans complementaris.
  
Tema 12. Els acords de les corporacions locals: classes i formes d'acords. Els sistemes de votació i còmput de majories. Els informes de Secretaria i Intervenció. Les actes i els certificats.
  
Tema 13. Les relacions entre l'administració local i les altres administracions públiques. Principis generals. Fórmules de cooperació, col·laboració i coordinació. Tècniques de control. La dissolució de les Entitats locals.
  
Tema 14. La impugnació i suspensió d'actes i acords de les corporacions locals en cas de conflicte amb l'administració de l'estat i de les comunitats autònomes. Impugnació per les corporacions locals de disposicions i actes que atempten a la seua autonomia.
  
Tema 15. El règim dels béns públics locals. Classificació d'estos. Els béns de domini públic. Peculiaritats del seu règim jurídic en l'àmbit local. Mitjans de protecció del demani local. La problemàtica dels béns comunals.
  
Tema 16. Els béns patrimonials de les entitats locals. Formes d'adquisició i alienació. Administració, ús i aprofitament dels béns patrimonials.
  
Tema 17. L'acte administratiu, concepte, element i classes. Validesa i eficàcia. Silenci administratiu: concepte, naturalesa i efectes. Execució dels actes administratius. Notificació. Pràctica de la notificació. Publicació.
  
Tema 18. El procediment administratiu: Concepte. La Llei 30/92, de 26 de novembre, modificada per Llei 4/99, de 13 de gener. Els subjectes. Les fases del procediment administratiu.
  
Tema 19. Drets dels ciutadans. Llengua dels procediments. Drets d'accés a arxius i registres. Registres. Col·laboració i compareixença dels ciutadans
  
Tema 20. La responsabilitat de la tramitació. Obligació de resoldre. Actes presumptes. Validesa i eficàcia de documents i còpies. Termes i terminis. Obligatorietat de termes i terminis. Còmput. Ampliacions. Tramitació d'urgència.
  
Tema 21. Els recursos administratius: concepte i classes. Revisió d'ofici.
  
Tema 22..La jurisdicció contenciosa administrativa. Actes impugnables. Idea general del procés.
  
Tema 23. La legislació reguladora de la contractació administrativa. Classes de contractes. Règim jurídic dels contractes. Requisits de la contractació administrativa. Contractes administratius especials. Contractes privats.
  
Tema 24. Requisits per a contractar amb l'administració. Capacitat de les empreses. Les prohibicions per a contractar i el procediment per a la seua declaració i efectes.
  
Tema 25. Actuacions relatives a la contractació. Els plecs de clàusules administratives i de prescripcions tècniques. La perfecció i formalització dels contractes. La contractació menor.
  
Tema 26. La selecció del contractista: procediments, formes i criteris d'adjudicació. Garanties. Drets i obligacions de les parts. La revisió de preus i altres alteracions contractuals.
  
Tema 27. Capacitat i solvència de les empreses per a contractar amb l'administració. Efectes de la falta de capacitat o solvència.
  
Tema 28. Compliment i incompliment dels contractes administratius. La invalidesa dels contractes administratius i la seua resolució.
  
Tema 29. La responsabilitat de l'administració pública. Fonament constitucional i legal. Pressupostos i requisits. Efectivitat de la reparació. L'acció de responsabilitat. La responsabilitat derivada d'actes administratius.
  
Tema 30. Intervenció de les entitats locals en l'activitat privada: principis i límits. Els mitjans d'intervenció.
  
Tema 31. Especial referència al règim jurídic de les llicències. Classes de llicències. Revocació. Caducitat.
  
Tema 32. L'ordenació territorial: classes de plans d'ordenació. El pla general d'ordenació urbana. Normes subsidiàries i complementàries. Plans parcials i especials. Estudis de detall.
  
Tema 33. Règim urbanístic de la propietat del sòl: principis generals. La classificació i qualificació del sòl com a tècnica de vinculació objectiva del sòl a destins urbanístics. Drets i deures bàsics dels propietaris en el sòl urbà i en l'urbanitzable.
  
Tema 34. Infraccions urbanístiques. Responsabilitat de l'administració. Accions i recursos.
  
Tema 35. La classificació del sòl. Cessions obligatòries.
  
Tema 36. Les hisendes locals. Els ingressos públics locals. Les ordenances fiscals.
  
Tema 37. Pressupostos de les entitats locals. Contingut, aprovació, execució, i liquidació.
  
Tema 38. La despesa pública local. La gestió del pressupost de despeses. La comptabilitat publica local. Principis,. Comptes. Fiscalització.
  
Tema 39. La comptabilitat de les entitats locals. Control i fiscalització.
  
Tema 40. Impostos municipals: anàlisi de les seues principals figures.
  
Tema 41. Taxes, contribucions especials i preus públics.
  
Tema 42. El servici públic en general i en l'esfera local. La municipalització de servicis. Pressupostos, requisits i procediment de municipalització. Formes de gestió dels servicis públics locals.
  
Tema 43. La funció pública local i la normativa bàsica estatal i autonòmica sobre el règim estatutari dels funcionaris públics locals.
  
Tema 44. La plantilla i la relació de llocs de treball. L'oferta d'ocupació pública. La selecció dels funcionaris.
  
Tema 45. Drets i deures del personal al servici de les entitats locals. Les retribucions. El règim de la Seguretat Social del personal al servici de l'administració local.
  
Tema 46. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i funcionaris locals.
  
Tema 47. Concepte de document. Anàlisi documental: documents oficials. L'expedient administratiu: la seua formació. Disposicions legals sobre normalització i procediment. Escrits oficials.
  
Tema 48. Conceptes de modernització administrativa i gestió de la qualitat en l'administració local: el treball en equip.